b"\n_START_ARTICLE_\nNi\xc5\xbeni Novgorod\n_START_PARAGRAPH_\nNi\xc5\xbeni Novgorod [n\xc3\xad\xc5\xbeni n\xc3\xb3vgorod] (rusko \xd0\x9d\xd0\xb8\xcc\x81\xd0\xb6\xd0\xbd\xd0\xb8\xd0\xb9 \xd0\x9d\xd0\xbe\xcc\x81\xd0\xb2\xd0\xb3\xd0\xbe\xd1\x80\xd0\xbe\xd0\xb4, N\xc3\xad\xc5\xbenij N\xc3\xb3vgorod) (56\xc2\xb0 20' severno, 44\xc2\xb0 00'  vzhodno) je mesto v Rusiji, ustanovljeno leta 1221. Ime dobesedno pomeni Spodnje Novo mesto in se nana\xc5\xa1a na starej\xc5\xa1e mesto Novgorod (Novo mesto). _NEWLINE_Ni\xc5\xbeni Novgorod le\xc5\xbei ob soto\xc4\x8dju rek Oke in Volge. Je gospodarsko in kulturno sredi\xc5\xa1\xc4\x8de Vol\xc5\xa1ko-vjatske ekonomske regije in tudi upravno sredi\xc5\xa1\xc4\x8de Ni\xc5\xbeenovgorodske oblasti._NEWLINE_Ni\xc5\xbeni Novgorod je \xc4\x8detrto najve\xc4\x8dje mesto v Rusiji s \xc5\xa1tevilom prebivalcev 1.278.803 v letu 2010. V njegovem metropolitanskem obmo\xc4\x8dju \xc5\xbeivita dva milijona ljudi. Podro\xc4\x8dje vsebuje mesto Ni\xc5\xbeni Novgorod samo skupaj z manj\xc5\xa1imi okoli\xc5\xa1kimi mesti in kraji.\n_START_SECTION_\nZgodovina\n_START_PARAGRAPH_\nVeliki knez Jurij Vsevolodovi\xc4\x8d je ustanovil mesto leta 1221 kot veliko utrdbo na obeh rekah zaradi za\xc5\xa1\xc4\x8dite meje. Mestna trdnjava kremlja je izkori\xc5\xa1\xc4\x8dala naravni jarek, ki sta ga tvorili reki._NEWLINE_Ker je le\xc5\xbeal Ni\xc5\xbeni Novgorod na vzhodni meji Ruskega carstva in bil do 17. stoletja predstra\xc5\xbea Moskovske kne\xc5\xbeevine, je postal glavno kri\xc5\xbei\xc5\xa1\xc4\x8de evropskega dela Rusije._NEWLINE_Leta 1612 se je obrambna ljudska vojska iz Ni\xc5\xbenega Novgoroda zdru\xc5\xbeila s Kozmo Mininom. Pod poveljstvom kneza Dimitrija Po\xc5\xbearskega je pregnala sicer zelo mo\xc4\x8dne poljske oboro\xc5\xbeene skupine poljskega kralja Sigismunda III. Wase. Z njeno pomo\xc4\x8djo je leto kasneje 7. februarja 1613 pri\xc5\xa1el na oblast car Mihail Fjodorovi\xc4\x8d Romanov, prvi vladar iz vladarske hi\xc5\xa1e rodbine Romanovih, tedaj \xc5\xa1e \xc5\xa1estnajstletni nekne\xc5\xbeji bojar. _NEWLINE_Leta 1932 je Stalin mesto preimenoval v Gorki v \xc4\x8dast pisatelja in svojega prijatelja Maksima Gorkega, ki se je rodil tu leta 1868. Mestu so povrnili prvotno ime leta 1991. Ni\xc5\xbeni Novgorod je bil za tujce v 30. letih 20. stoletja zaprt, zaradi tajnih voja\xc5\xa1kih raziskav v mestu._NEWLINE_Koda OKATO za mesto je 22401, telefonska \xc5\xa1tevilka pa 8312. _NEWLINE_Mesto je pobrateno z mestoma Watford iz Hertfordshira, Anglija in Tamperom iz ju\xc5\xbene Finske."